**„JÓKAI OLVASÓNAPLÓM”**

**PÁLYÁZAT 2025**

A Magyar Írószövetség és a

Balatonfüredi Költőverseny Quasimodo Közalapítvány

**Jókai Mór születésének 200. évfordulója alkalmából pályázatot hirdet**

**18-25 éves korosztály számára**

A pályázaton olyan magyar nyelvű, nem publikált „miniesszével” olvasónaplónak nevezhető élménybeszámolóval lehet részt venni, amely egy, a pályázó számára fontos Jókai írásáról szól (regény, novella, publicisztika, történelmi, politikai cikk vagy vers),s amely a pályázó személyes érintettségét mutatja be minimum 1825 maximum 2025 leütésben.

A pályaműveket a következő módon kérjük benyújtani:

elektronikus úton a quasimodokoltoverseny@gmail.com e-mail címre PDF formátumban

ÉS

papír alapon, gépelt formában, 3 példányban

a Balatonfüredi Költőverseny Quasimodo Közalapítvány címére

(8230 Balatonfüred, Szent István tér 1.)

A postai küldeményen kérjük feltüntetni: „Jókai olvasónaplóm”

**Pályázatok beküldési határideje: 2025. szeptember 30.**

A pályázatra beérkezett műveket a pályázat kiírója nem küldi vissza.

A pályázaton fődíjas írás szerzője 300 000 Ft szakmai díjban részesül.

A zsűri a fődíjon kívül különdíjat is kiadhat.

A díjátadást 2025. november 13-án Balatonfüreden a magyar nyelv napi programsorozat

keretében rendezzük meg.